ЈАВНИ ПОЗИВ

 ЗА ИЗДАВАЊЕ У ЗАКУП ПРОСТОРА НАМЕЊЕНОГ ПОСТАВЉАЊУ ШТАНДОВА У ОКВИРУ МАНИФЕСТАЦИЈЕ "ДАНИ ПИВА''за 2026. годину

-трећи круг-
Предмет јавног позива је издавање у закуп простора намењеног постављању штандова у оквиру манифестације "ДАНИ ПИВА'' за 2026. годину  која ће се одржати у периоду од 05.08.2026. до 09.08.2026. године у Зрењанину.

Издавање простора врши се путем прикупљања писмених понуда. Простор који је предмет издавања издаје се за период од 05.08.2026. до 09.08.2026. године.
I Локација "Житни трг"

1. Угоститељски штандови за продају пића под ознаком:

	Ознака за простор/штанд
	Површина штанда у м2
	Почетна цена без ПДВ-а за 2026. годину

	1
	116
	120.000,00

	2
	127
	120.000,00

	3
	98
	120.000,00

	4
	152
	152.000,00

	5
	198
	216.000,00

	6
	186
	232.000,00

	7
	120
	152.000,00

	8
	108
	152.000,00

	9
	120
	152.000,00

	10
	105
	152.000,00

	11
	105
	152.000,00

	12
	105
	152.000,00

	13
	105
	152.000,00

	14
	175
	300.000,00

	15
	115
	120.000,00

	16
	115
	120.000,00

	17
	115
	120.000,00

	A
	193
	320.000,00

	C
	173
	256.000,00

	F
	45
	60.000,00


Право закупа простора намењеног постављању штандова за продају пића имају сва правна лица и предузетници који су регистровани за производњу, увоз и дистрибуцију пива, алкохолних и безалкохолних пића и напитака, као и предузетници који су регистровани за обављање угоститељске делатности. 
2. Угоститељски штандови са правом продаје хране под ознакама:
	Ознака за простор/штанд
	Површина штанда у м2
	Почетна цена без ПДВ-а за 2026. године

	18
	105
	380.000,00

	19
	105
	380.000,00

	20
	105
	380.000,00

	21
	105
	380.000,00

	22
	105
	232.000,00


Право закупа простора намењеног постављању штандова са правом продаје хране, имају сва правна лица и предузетници који су регистровани за обављање угоститељске делатности, тј. који се баве услуживањем хране у угоститељским објектима.

3. Трговачки штандови/тезге (до 17 штандова/тезги – површине 2 м²) - почетна цена једног штанда/тезге износи 18.000,00 динара без ПДВ-а.

Право закупа простора намењеног постављању трговачких штандове/тезги имају сва регистована правна лица и предузетници (СР, СТР, СЗР, УР и сл.). Организатор задржава право избора понуђача у складу са асортиманом који исти нуди, обзиром да асортиман мора бити у складу са концепцијом манифестације. Организатор задржава право додељивања тезги по редоследу пристиглих понуда.

II Локација  „Трг др Зорана Ђинђића“

1. Простор предвиђен за презентацију једне пиваре (површине око 500м²).

Почетна цена 220.000,00 динара без ПДВ-а.

Пивара је у обавези да обезбеди покривену бину величине 8x10м са расветом и озвучењем и програм који ће се огледати у репродукцији различитих музичких жанрова (house, techno, hip-hop, latino, breakbit, electro, alternative....) у виду наступа актуелних диск џокеја. Поменуту бину закупац има обавезу да уступи Организаторима манифестације, сваког дана у периоду од 19 до 22 часа, за потребе одржавања Међународног фестивала фолклора „Лала“. Пивара може постављати штандове искључиво за продају пића у простору који му организатор стави на располагање, а дужна је да уз понуду приложи план распореда штандова, места за бину и планиран програм.
2. Трговачки штандови/тезге (до 7 штандова/тезги - површине  2 м²) – почетна цена једног штанда/тезге износи 18.000,00 динара без ПДВ-а.
Право закупа простора намењеног постављању трговачких штандова/тезги имају сва регистована правна лица и предузетници (СР, СТР, СЗР, УР и сл.). Организатор задржава право избора понуђача у складу са асортиманом који исти нуди, обзиром да асортиман мора бити у складу са концепцијом манифестације. Организатор задржава право додељивања штандова/тезги по редоследу пристиглих понуда.
III  Лoкација „Пешачки мост“ ( прилаз са Житног трга - лева страна) 

Простор предвиђен за сајам књига и трговачке штандове/тезге (до 8 штандова/тезги – површине 2м) почетна цена једног места износи 18.000,00 динара без ПДВ-а.
    Право закупа простора на овој локацији имају сва регистрована правна лица за издавaштво и дистрибуцију књига.

Право закупа простора намењеног постављању трговачких штандова/тезги имају сва регистована правна лица и предузетници (СР, СТР, СЗР, УР и сл.). Организатор задржава право избора понуђача у складу са асортиманом који исти нуди, обзиром да асортиман мора бити у складу са концепцијом манифестације.

Организатор задржава право додељивања штандова/тезги по редоследу пристиглих понуда.

     На све приказане почетне цене обрачунава се ПДВ у износу од 20%.
Потенцијални понуђачи морају доставити следеће:

1. Понуду у којој поред понуђене цене без ПДВ-а мора стајати локација и број/словна ознака штанда/простора за који се доставља понуда.

Понуда мора бити потписана од стране овлашћеног лица, оверена печатом, са   пуним називом и адресом понуђача. Уколико понуда не буде потписана од стране овлашћеног лица и оверена печатом сматраће се да је непотпуна и неће бити узета у разматрање (пожељно је да понуда буде предата на попуњеном обрасцу – прилог 1 који се налази уз овај Јавни позив).
2. Доказ о регистрацији (извод из АПР-а).

3. Доказ о уплати депозита, у висини од  40%  од почетне цена штанда/простора без ПДВ-а. 

Понуђач може доставити само једну понуду за сваки појединачни штанд/простор. 

Депoзит се уплаћује на подрачун Градске управе Зрењанин-средства депозита ''Дани пива'' број: 840-1367804-10, са позивом на број одобрења 2026
Пријаве се достављају у затвореним ковертама са назнаком ЈАВНИ ПОЗИВ - ''ДАНИ ПИВА'' за 2026. годину, на адресу: ГРАД ЗРЕЊАНИН, ГРАДСКА УПРАВА, Трг слободе 10, Комисија за јавно отварање понуда и давања у закуп простора за манифестацију "ДАНИ ПИВА'' за 2026. годину са назнаком "НЕ ОТВАРАТИ".

Уколико два или више понуђача понуде исту цену за исти штанд/простор, лицитација ће се наставити јавним надметањем. 

Закупци штандова немају право издавања простора у подзакуп без сагласности Организатора.

           Са сваким учесником који буде излицитирао штанд/простор склoпиће се уговор којим се регулишу међусобна права и обавезе. 

Учесник лицитације који не потпише уговор у року од 5 дана од дана обављене лицитације сматраће се да је одустао и закуподавац може да предметни штанд/простор понуди првом наредном понуђачу, а уплаћени депозит се не враћа.
Након потписивања уговора уплаћује се целокупан уговорени износ, у шта се урачунава и претходно уплаћен депозит, у року од 5 радних дана од дана потписивања уговорa. Уколико закупац не изврши уговорене уплате, на начин на који је то одређено, закуподавац задржава право једностраног раскида уговора. Предметни штанд/простор може да понуди првом наредном понуђачу, а уплаћена средства се задржавају.

Отварање понуда обавиће се јавно 17.07.2026. године (петак) у Мултимедијалној сали (соба 101) у згради Градске управе, на адреси Трг Слободе 10 у Зрењанину, са почетком у 12 часова, уз присуство Комисије организационог одбора. Комисија ће као благовремене прихватити све понуде које буду предате на деловодни протокол писарнице Градске управе најкасније до 17.07.2026. године (петак) до 10 часова. 
Све додатне информације могу се добити у:

Туристичка организација града Зрењанина, Зрењанин, Коче Kоларова 68

Контакт телефон 023/523-160 или 023/523-161 у времену од 9 до 13 часова.
Распоред  штандова на Житном тргу налази се у прилогу јавног позива.

ОРГАНИЗАЦИОНИ ОДБОР
"ДАНИ ПИВА'' за 2026. годину
